《闲居感怀和屏山韵》
宋代·赵时韶

还我山林且买邻，荆榛不碍自由身。
梅兄竹弟相依旧，李婢桃奴一任新。
湖海到今无剑客，江山如作老诗人。
不知尚父缘何事，白首投竿起渭滨。

作者简介：赵时韶，魏王廷美九世孙（《宋史·宗室世系表》二○）。曾为王伯大（留耕）客。有《孤山晚稿》，已佚。　赵时韶诗，据《诗渊》等书所录，编为一卷。